|  |
| --- |
| Врз основа на чл.2, чл.3 ст.3, чл.119 и чл.120 ст.1 и 3 од Законот за судска служба (Сл.в. на РМ бр.43/14, 33/15, 98/15, 6/16, 198/18 и 248/18), како и чл. 51 од Правилникот за внатрешна организација и систематизација на работните места во Апелационен суд Скопје и известувањето од Министерството за финансии бр.18-8186/2 од 16.12.2020 година и бр.18-441/2 од 27.01.2021 година**АПЕЛАЦИОНИОТ СУД СКОПЈЕ****објавува****ЈАВЕН ОГЛАС БРОЈ 5/2021****за вработување на 1 (едно) лице на работно место припадник на судска полиција на неопределено време** |
| 1. **Припадник на судска полиција – 1 (еден) извршител**

Посебни услови предвидени со чл.119 од Законот за судска служба и Правилникот за внатрешна организација и систематизација на работните места во Апелационен суд Скопје: - да не е постаро од 25 години - да е физички и психички способен за вршење на работите од судската полиција - да има соодветни стручни квалификации потребни за работното место – најмалку средно обрзование - да има соодветно работно искуство потребно за работното место  - да поседува општи и посебни работни компетенции потребни за работното место - активно познавање на компјутерски програми за канцелариско работење - активно познавање на компјутерски програми за канцелариско работење, други посебни работни компетенции утврдени во актот за систематизација на работни места за соодветното работно место, како и познавање на еден од трите најчесто користени јазици на Европската унија(англиски, француски или германски), со соодветен степен на познавање согласно со член 119 став 1 алинеја 7 од Законот за судска служба. - со или без работно искуство Покрај наведените посебни услови, предвидени во Правилникот за внатрешна организација и систематизација на работните места во Апелационен суд Скопје, кандидатот треба да ги исполнува и следниве општи услови кои се предвидени во член 21 став 1 од Законот за судска служба: - да е државјанин на Република Македонија, - активно да го користи македонскиот јазик, - да е полнолетен, - да има општа здравствена способност за работното место и - со правосилна судска пресуда да не му е изречена казна забрана за вршење на професија, дејност или должност. | Работно време 40 часа неделно, сменско работење во турнус.Бруто плата 26.765,00 денариВреметраење на работниот однос: неопределеноКандидатите се должни да поднесат молба за вработување и докази за исполнување на општините и посебните услови за работното место во оригинал или копија заверена на нотар.Молбата, покрај доказите, задолжително треба да содржи: име и презиме на кандидатот поткрепени со доказ за лична идентификација, живеалиште, односно престојувалиште на кандидатот, е-меил адреса или контакт телефон. Рокот за поднесување на молбите изнесува 20 (дваесет) дена од денот на објавувањето на огласот во дневните весници (несметајќи го денот на самото објавување).Условите наведени во огласот, кандидатите треба да ги исполнуваат во моментот на пријавувањето.Молбата со доказите, кандидатите се должни да ја достават непосредно во приемното одделение на судот, во работно време или по пошта на адреса: **АПЕЛАЦИОНЕН СУД СКОПЈЕ****Бул.Крсте Мисирков бр.1 Скопје****(со назнака за Јавен оглас број - 5/21)** Ненавремените, нецелосно пополнети, неуредни и некомплетни молби нема да се разгледуваат.     |